Národná rada Slovenskej republiky

III. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

946

V l á d n y n á v r h

**Zákon**

**z ........................2004,**

**ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov**

Národná rada Slovenskej republiky sa uzniesla na tomto zákone:

**Čl. I**

Zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov sa mení a dopĺňa takto:

1. Doterajší text § 28 sa označuje ako odsek 1 a dopĺňa sa odsekom 2, ktorý znie:

 „(2) Ministerstvo zdravotníctva môže vydať všeobecne záväzný právny predpis, ktorým ustanoví rozsah praxe aj v iných zdravotníckych povolaniach ako je uvedené v odseku 1.“.

2. Za § 102 sa vkladá § 102a, ktorý znie:

**„§ 102a**

Z exekúcií a výkonu rozhodnutia podľa osobitných predpisov79) sa do vzniku akciových spoločností podľa tohto zákona (§ 84 až 91) vylučujú

1. majetok v správe zdravotníckych zariadení v zriaďovateľskej pôsobnosti štátu,
2. finančné prostriedky na účtoch zdravotníckych zariadení v zriaďovateľskej pôsobnosti štátu, ktoré sú určené na poskytovanie zdravotnej starostlivosti, služieb súvisiacich s poskytovaním zdravotnej starostlivosti a služieb súvisiacich so zabezpečovaním zdravotnej starostlivosti.“.

Poznámka pod čiarou k odkazu 79 znie:

„79) Napríklad § 57 ods. 1 písm. d) a § 114 zákona Národnej rady Slovenskej republiky č. 233/1995 Z. z. v znení neskorších predpisov, § 268 ods. 1 písm. d) a § 321 Občianskeho súdneho poriadku.“.

**Čl. II**

Tento zákon nadobúda účinnosť 1. januára 2005.